

ГОЛЕМИТЕ СРЕДИЗЕМНОМОРСКИ ОСТРОВИ- СИЦИЛИЯ , САРДИНИЯ И КОРСИКА

**Цена : 810 евро/ 1585 лева**

**Дата:24.09.13 г.**

Автобусна програма 13 дни / 10 нощувки

**ЦЕНАТА ВКЛЮЧВА:**

- 10 нощувки със закуски в хотели 3\*\*\*: по една в района на Таурмина, Сиракуза, района на Палермо и района на Любляна, по три на остров Сардиния и остров Корсика;

- фериботни билети Игуменица - Бари (с настаняване на седалки),

фериботни билети Вила Сан Джовани – Месина – Вила Сан Джовани

фериботни билети Палермо – Каляри (с настаняване в двойна каюта),

фериботни билети Санта Тереза – Бонифачо,

фериботни билети Бастия – Ливорно;

* Екскурзовод на български език;
* Транспорт с комфортен автобус ;

**ЦЕНАТА НЕ ВКЛЮЧВА:**

|  |
| --- |
| * Медицинска застраховка за 13 дни с покритие 5000 евро за лица на възраст до 65 г - 12 лв, за лица на възраст от 65 г до 70 г - 17 лв, за лица на възраст от 70 г до 75 г – 23 лв, за лица на възраст от 75 г до 80 г – 34 лв; |

* входните такси за посещаваните туристически обекти по програмата;
* Доплащане за единична стая – 220 евро.
* Доплащане за настаняване в каюта на ферибота Игуменица - Бари

|  |  |
| --- | --- |
|  |  |
|  |  |

**С тази екскурзия ще посетите:** Игуменица- Бари **-** Таормина – Етна - Катания - Сиракуза – Агридженто - Палермо – Монреале - Каляри – Барумини – Ористано – Торе Гранде – Темпио Паусания – Сасари – Алегро – Коста Смералда – Санта Тереза Галура – Бонифачо – Аячо – Бастия - Ливорно – Болоня

**ТУРИСТИЧЕСКА ПРОГРАМА**

**1 Ден – София – Игуменица**

|  |
| --- |
| Тръгване от София в 08.00 ч. от стадион „Васил Левски” по маршрут София – Кулата – Верия – Козани - Йоанина – Игуменица.Пристигане привечер на гръцкото пристанище. Свободно време за вечеря и разходка. Отплаване с нощен ферибот Бари/Бриндизи , Италия . |
| http://www.odans-travel.com/img/dot_tr.gif |

**2 Ден - Вила Сан Джовани – ферибот - Месина – Таормина**

Акостиране на пристанището на Бари в 07.00 ч. Продължаване за областта Калабрия за фериботната връзка Вила Сан Джовани - Месина (Сицилия). Пристигане в Месина и отпътуване за Таормина – място за почивка още на древните гърци и римляни, а днес един от най – красивите градове в цяла Италия. Настаняване в хотел. Нощувка.

**3 Ден -Таормина – Етна - Катания – Сиракуза**

Закуска. Туристическа обиколка в Таормина: Гръцкият Театър /III в. пр. Хр./ - вторият по големина в Сицилия, Дворецът Корвая (построен през XII в. от черна лава и бял камък), Римският театър, главната улица Умберто, простираща се от Порта Месина до Порта Катания, Часовниковата кула, Катедралата. Отпътуване за Сиракуза със спирка за фото-пауза в подножието на единствения активно действащ вулкан на нашия континент – Етна. Следва кратък престой в Катания – вторият по големина град в Сицилия и родно място на композитора Винченцо Белини. Пристигане в Сиракуза – един от най-старите градове. Туристическа програма: Гръцкият театър, пещерата “Ухото на Дионисий”, Римският амфитеатър, посещение на Стария град, разположен на остров Ортиджа – Храмът на Аполон, Храмът на Атина, Катедралата, фонтанът Аретуза. Настаняване в хотел. Нощувка.

**4 Ден – Агридженто – Палермо**

Закуска. Отпътуване за Агридженто (UNESCO). Посещение на Долината на храмовете – Храмът на Юпитер, Храмът на Херкулес и най – добре запазеният гръцки храм – Храмът на съгласието (Конкордия), посещение на Елинско – римския квартал /IV в. пр. Хр./ – внушителен градски комплекс, даващ представа за организацията в древния град. Продължаване за Палермо - столицата на Сицилия, разположена в т.нар. долина Златна Раковина. Настаняване в хотел. Нощувка.

**5 Ден - Монреале - Палермо – ферибот – Каляри**

Закуска. Отпътуване за Монреале /”Кралският връх”/ - едно от археологическите чудеса на Средновековието. Посещение на Катедралата - едно от най-великите сътворения на християнското изкуство с великолепно запазени мозайки /XII в. и XIII в./. Връщане в Палермо. Туристическа обиколка: Катедралата с гробниците на норманските крале, Палатинската Капела в Двореца на Норманите, църквата Сан Джовани на отшелниците, Площад Белини, Площад Претория, църквата Ла Марторана /XII в./. Свободно време. Вечерта отпътуване с ферибот (настаняване в двойна каюта) за Сардиния - вторият по големина италиански остров в Средиземно море.

**6 Ден - Каляри – Барумини**

Сутринта пристигане на пристанище Каляри. Туристическа програма в столицата на Сардиния от римско време. Градът предлага учудваща смесица от малки улички, идващи от старото пристанище, тук се намират римски амфитеатър, чудесна катедрала и археологически музей. Свободно време. Продължаване за Барумини (UNESCO) – малко селище в сърцето на Сардиния, добре познато не само със своите естествени природни красоти, но също така и с типичните за него постройки наречени нураги, символът на острова, датиращи още от Бронзовата епоха. Целият комплекс, прилича на масивен замък, в последствие била издигната огромна стена за негова защита. По този начин бива създадено нещо подобно на селце с жилища, места за поклонение и общуване, изоставено и опустошено, малкото селце отново бива съживено през Финикийския, Картагенския и Римския период. Настаняване в хотел в района. Нощувка.

**7 Ден - Ористано – Торе Гранде - Темпио Паусания**

Закуска. Отпътуване за средновековния град Ористано, където прави впечатление кулата на Св. Христофор - най-забележимата част от крепостните стени. Следваща спирка е за разходка и плаж в курортното селище Торе Гранде, разположено на Ористанския залив. Пристигане в Темпио Паусания, град, разположен в сърцето на историческата област Галура, в подножието на планината Лимбара. Настаняване в хотел. Нощувка.

**8 Ден - Сасари – Алгеро**

Закуска. Отпътуване за Сасари – вторият най-голям град на остров Сардиния, разположен върху плато, наклонено към залива Aсинарa, заобиколено от планински район и от обширни равнини, с дълга бреговата ивица и красиви плажове. Най-важните монументални сгради са: Църквата Св. Никола, Дворецът на Дожите, сградата на Парламента, Площад Италия и фонтана Розело. Продължаване за Алгеро – този някогашен арагонски и каталонски риболовен пристан, е най-красивият град на Сардиния. Поради силното каталонско влияние, е наричан „Малката Барселона”, въпреки че сравнението не е съвсем подходящо. Градът е построен върху скалиста стъпаловидна местност над морето, където цветя и палмови дървета растат в изобилие. Бившите обитатели, Арагонците (а по-късно и Каталонците) са построили укрепления и кули, които днес характеризират стария град или Città Vecchia. Свободно време за разходка по тесните улички с останки от древни дворци и църкви. Много от жителите на стария град все още говорят каталонски, вместо италиански. Голямата атракция на района не е в Алгеро сам по себе си, а в намираща се в околностите Пещера на Нептун – една от най-големите природни атракции на Сардиния, грандиозна, осеяна с малки езера, гора от сталактити и образувания под формата на „тръби на орган” със стълбище от 654 стъпала, водещи до скала, наречена „Козята стълба”. Връщане в хотела. Нощувка.

**9 Ден - Коста Смералда – Санта Тереза Галура – ферибот – Бонифачо**

Закуска. Отпътуване за Коста Смералда. Разходка по крайбрежието и спирка в главния град Порто Черво. Свободно време за плаж и по желание разходка с туристическо влакче, за да се видят вилите на известни артисти и политици. Продължаване за Палау за фотопауза към Националния парк - остров Мадалена и следобед отпътуване с ферибот от Санта Тереза Галура за острова на красотата - Корсика. След кратко пътуване - пристигане на пристанище Бонифачо. Градьт е разделен на две: Стар и Горен град, разположен на нос с изглед към Средиземно море. Настаняване в хотел в района. Нощувка.

**10 Ден - Бонифачо – Аячо**

Закуска. Бонифачо е звездата в атракцията на Корсика, която привлича посетители от всички краища не само на острова, но и извън него, за да се възхитят на средновековните къщи, несигурно кацнали на ръба на варовиковите скали. Старият град с лабиринта си от тесни улички и исторически сгради, е едно очарователно място за разходка, където също можете и да се насладите на вкусната храна.Отпътуване за Аячо – елегантен и слънчев град, разположен на един от най-красивите заливи в света, известен като родното място на Бонапарт. Къщата, в която Наполеон Бонапарт е роден през 1769 г. е запазена. Връзката му с града може да се види навсякъде – тя е подчертана както от имената на улиците, така и от множеството статуи. Настаняване в хотел на западното крайбрежие. Нощувка.

**11 Ден – Бастия**

Закуска. Отпътуване за Бастия – бароков град и курорт, чието име произлиза от Бастилия, крепост, доминираща над града, основана от генуезците. Посещение на църквата Санта Мария, старото пристанище, Губернаторския дворец (отвън). Свободно време за разходка. Нощувка.

**12 Ден - Бастия – ферибот - Ливорно – Болоня**

Закуска. Сутринта отпътуване с ферибот за Ливорно. Пристигане и продължаване за Болоня. Разходка из красивия център, оформен от Площад Маджоре с базиликата Сан Петроний, посветена на светеца – покровител на града, площад Нептун и фонтана Нептун. Фотопауза на фона на “Целуващите се” кули. Настаняване вечерта в хотел в Словения. Нощувка.

**13 Ден – България**

Закуска. Отпътуване за България. Пристигане в София вечерта.